Diari Oficial de la Generalitat Valenciana


Sumari del DOGV 8755, del 05-03-2020 (2020/2005)

Extracte de la Resolució de 27 de desembre de 2019, de la vicerectora d'Ocupació i Programes Formatius, per la qual es convoquen les borses de viatge per activitats de voluntariat en projectes de cooperació al desenvolupament per a estudiants de la Universitat de València de l'any 2019 i s'estableixen les bases que la regulen.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8755

Data del DOGV
:   05-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2005


Data del document
:   27-12-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 27 de desembre de 2019, de la vicerectora d'Ocupació i Programes Formatius, per la qual es convoquen les borses de viatge per activitats de voluntariat en projectes de cooperació al desenvolupament per a estudiants de la Universitat de València de l'any 2019 i s'estableixen les bases que la regulen. [2020/2005]  
BDNS (identif.): 497957.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Els estudiants matriculats en centres propis de la Universitat de València en el curs 2019-20, en títols oficials de grau i de màster. En el cas dels màsters oficials interuniversitaris, per accedir a aquestes ajudes, els estudiants han d'haver formalitzat la matrícula i pagat les taxes corresponents a la Universitat de València.  
Requisits acadèmics:  
a) Els estudiants de grau han d'estar matriculats en la Universitat de València en un mínim de 42 crèdits en el moment de realitzar l'activitat i tenir un mínim de 12 crèdits aprovats i incorporats a l'expedient en els estudis que estiga cursant en la Universitat de València.  
b) Els estudiants de màsters oficials han d'estar matriculats en la Universitat de València com a mínim de 30 crèdits en el moment de realitzar l'activitat.  
El nombre mínim de crèdits en què cal estar matriculat que fixa aquest apartat no és exigible quan per acabar els estudis quede un nombre de crèdits inferior o quan, per aplicació de la reglamentació pròpia de la Universitat de València, l'estudiant no es puga matricular en el mínim de crèdits indicat. En cas de matrícula a temps parcial, el nombre mínim de crèdits en què cal estar matriculat és de 24.  
Altres requisits:  
a) No estar en cap de les circumstàncies recollides als articles 13.2 i 13.3 de la Llei 38/2003, general de subvencions.  
b) Els beneficiaris d'aquestes borses han d'estar coberts per l'assegurança de responsabilitat civil i d'accidents que preveu l'article 6, punt 2, lletra c de la llei 4/2001, de 19 de juny, de voluntariat de la Comunitat Valenciana, per al període en què es realitze el desplaçament i l'estada al país de destinació.  
  
Segon. Objecte  
L'objecte d'aquesta convocatòria és concedir ajudes econòmiques per a cobrir despeses de desplaçament i allotjament destinades a facilitar la participació dels estudiants de la Universitat de València en activitats de cooperació, solidaritat i educació per al desenvolupament que es realitzen en col·laboració amb una ONGD, en projectes que es desenvolupen a països estructuralment empobrits, durant el curs 2019-20.  
  
Tercer. Bases reguladores  
Les bases íntegres es poden consultar al web [http://www.uv.es/sedi] i en la Base de dades nacional de subvencions, a través del web [http://www.pap.minhap.gob.es/bdnstrans/es/index]  
  
Quart. Quantia  
El pressupost total màxim autoritzat per a aquesta convocatòria ascendeix a 34.000 euros.  
  
Cinqué. Termini de presentació de sol·licituds  
El termini de presentació de sol·licituds s'obrirà l'1 de juliol de 2020 i es tancarà el dia 9 d'octubre de 2020.  
  
Sisé. Altres dades  
Els sol·licitants hauran de presentar, juntament amb la sol·licitud, la documentació que s'indica a l'apartat 6.4 de l'annex I.  
  
València, 27 de desembre de 2019.- La rectora, p. d. (DOGV 27.06.2019), la vicerectora d'Ocupació i Programes Formatius: M. Adela Valero Aleixandre.